Danny Saucedo

Danny Saucedo, esinejanimega Danny (Daniel Gabriel Alessandro Saucedo Grzechowski; sündinud 25. veebruaril 1986 Stockholmis Rootsis), on Rootsi poplaulja ja laulukirjutaja. Ta sai tuntuks 2006. aastal esinemisega Rootsi telesaates "Idol", kus ta jõudis esimese kuue hulka.

Danny on sooloartistina avaldanud kolm albumit ja üksteist singlit. Tema debüütalbum "Heart Beats" ning singlid "Tokyo", "Play It for the Girls" ja "Radio" jõudsid Rootsi edetabelite tippu.

Danny kuulus koos Erik Segerstedti ja Mattias Andréassoniga Rootsi poptriosse E.M.D., mis tegutses aastatel 2007–2010. Ansambli koosseisus on ta avaldanud kolm albumit ja kaheksa singlit, millest edetabelite tippu tõusid üks album ja neli singlit. Looga "Jenny Let Me Love You" võideti tiitel "Aasta laul 2008" Rootsis Grammise muusikaauhindade jagamisel.

Danny on osalenud Rootsi Eurovisioni-eelsel lauluvõistlusel "Melodifestivalen" kolm korda: 

 2009. aastal E.M.D.-i koosseisus looga "Baby Goodbye" saavutati kolmas koht,
 2011. aastal sooloartistina looga "In the Club",
 2012. aastal looga "Amazing" tõusis ta teisele kohale.

2013. aastal oli ta koos Gina Dirawiga lauluvõistluse "Melodienfestivalen" saatejuht.

Esimene singel valmis Saucedol Suurbritannias koos laulja Therese'iga ning kandis pealkirja "If Only You". See tõusis Venemaa ja Poola edetabelites esikohale.

Danny on näitlejana dubleerinud filme rootsi keelde ja osalenud reklaamides. Ta osales Velveti ja Linda Bengtzingi loo "Victorious" muusikavideos.

Dannyt iseloomustatakse kui tagasihoidlikku ja fännidest väga hoolivat lauljat.

Elulugu

Danny isa on pärit Poolast ja ema Boliiviast. Danny käis Stockholmis Adolf Frederiki muusikakoolis, Lilla Akademieni erakoolis ja Södra Latini gümnaasiumis.

Dannyle on muusikalist inspiratsiooni andnud Elvis Presley, Michael Jackson, Robin Thicke, Brian McKnight ja George Michael. Ta on nimetanud Michael Jacksoni lugu "Rock with You" maailma parimaks lauluks.

Muusikaline tegevus
 Telesaade "Idol" 

Danny laulis 2006. aastal saate "Idol" eelvoorus bändi All-4-One lugu "I Swear". Žürii kiitis teda liigutava ja veenva esituse eest.

Duetivoorus Felicia Brandströmiga esitatud Bryan Adamsi laul "Everything I Do" nimetati saate ajaloo parimaks esituseks.

Saate poolfinaalis sai Danny Nick Lachey loo "What's Left of Me" esitamise tõttu tugeva kriitika osaliseks, sest žürii sõnul ei sobinud tema hääl lauluga kokku. Top 11 finaalis esitas ta Michael Jacksoni liigutuste saatel bändi Jackson 5 laulu "Blame It on the Boogie", Top 10 saates tormas ta lavale, samuti suutis ta Tommy Nilssoni ballaadi "Öppna Din Dörr" lauldes žürii liikme Kishti Tomita nutma panna.

 Voor Pealkiri Originaalesitaja Teema Eelvoor "I Swear" All-4-One – Teatrivoor "No One Else Comes Close" Joe – Teatrivoor "(Everything I Do) I Do It for You" Bryan Adams Duett (Felicia Brandströmiga) Teatrivoor  "Isn't She Lovely" Stevie Wonder – Kvalifikatsioonivoor "What's Left of Me" Nick Lachey – I finaal "Blame It on the Boogie" Jackson 5 Minu iidol II finaal "Öppna Din Dörrr" Tommy Nilsson Rootsi hitid III finaal "So Sick" Ne-Yo Hitid 2000. aastatest IV finaal "Sweet Child O' Mine" Guns N'Roses Rokk V finaal "Lately" Stevie Wonder Lemmikud eelvoorudest VI finaal "End of the Road" Boyz II Men Akustiline

Esimene Danny singel oli Tommy Nilssoni "Öppna Din Dörr" kaver.

9. detsembril 2006. aastal astus ta teiste seas üles Globenis Metallica ja Amy Diamondi lugudega.

 Debüütalbum "Heart Beats" 

2007. aasta sõbrapäeval avaldas Danny singli "Tokyo", mis tõusis Rootsi edetabelite tippu. Selle looga esines ta ka 2008. aastal Poolas Sopoti laulufestivalil (Sopot International Song Festival), mis on suurim muusikavõistlus Euroopas. Teine singel "Play It for the Girls" tõusis edetabelite tippu samal nädalal, kui "Heart Beats" saavutas albumite edetabelis esikoha. 12. septembril 2007. aastal avaldas ta singli "If Only You" feat. Therese Grankvist. Singel tõusis Rootsis edetabelites kolmandale kohale, Poolas esikohale ning jõudis edetabelitesse ka Venemaal ja Jaapanis. Loo autorid said "Stimgitarren Platina" auhinna aasta mängituima loo eest (95 062 raadioesitust).

 "Let's Dance" ja album "Set Your Body Free" (2008) 

Saucedo osales Malin Johanssoniga TV4 tantsusaates "Let's Dance 2008" ja tuli neljandale kohale. 6. septembril 2008. aastal võistles ta Jeanette Carlssoniga Rootsit esindades tantsuvõistlusel "Eurovision Dance Contest 2008", saavutades 12. koha.

3. novembril 2008. aastal avaldas ta singli "Radio", album "Set Your Body Free" ilmus sama aasta 24. detsembril.

Koos Oscar Görresiga kirjutas ta Alcazari albumi "Disco Defenders" jaoks loo "From Brazil with Love". Samuti on ta kirjutanud bändile Pulse.

 "Melodifestivalen" (2009) 

2009. aastal osales E.M.D. lauluvõistlusel "Melodifestivalen" looga "Baby Goodbye". Lekslandis toimunud poolfinaalist sai bänd otse edasi finaali, kus saavutati kolmas koht.

 "Melodifestivalen" (2011) ja album "In the Club" 

pisi|Ung08 festival Stockholmis, 20. august 2011
2011. aasta alguses ilmus Danny esimene singel "In Your Eyes" ja üle pika aja ka muusikavideo. "In the Club" oli teine singel samanimeliselt albumilt. Albumil on ka lood The Provideri, Swingfly ja Lazeega.

Danny osales taas saates "Melodifestivalen", kuid seekord sooloartistina ning esitas loo "In the Club". Koreograafia autor oli Nick Bass. Poolfinaalis sai Danny 60 872 häält – peaaegu kaks korda rohkem kui teisele kohale jäänud Pernilla Andersson. Lõpparvestuses jäi ta Eric Saade järel teisele kohale.

2011. aasta mais luges Danny ette Rootsi punktid Eurovisioni lauluvõistlusel.

2011. aasta suvel esines Danny laulusaadetes "Allsång på Skansen", "Lotta på Liseberg" ja "Sommarkrysset" ning festivalil Ung08. Sama aasta sügisel oli ta žüriiliige saates "True Talent" ning juhtis saadet "Sommarkrysset".

 "Melodifestivalen" (2012 ja 2013) 

Saucedo sai 2012. aastal saates "Melodiefestivalen" looga "Amazing" Malmö poolfinaalist otse edasi finaali. Finaalis jäi ta Loreeni laulu "Euphoria" järel teisele kohale. Pärast finaali avaldas Saucedo arvamust, et tema lool läheks Eurovisionil paremini kui võitjal.

2013. aastal juhtis Saucedo koos Gina Dirawiga saadet "Melodifestivalen", olles siiani selle saate noorimad saatejuhid. Saates esines Danny mitme koomilise vahepalaga, näiteks "Karl för sin kostym" ja "Indie Club" ("In the Clubi" Bollywoodi versioon). Saate teises voorus pidasid Gina ja Danny lauluduelli iiri kaksikuteduoga Jedward.

 "Så mycket bättre" (2016) 
2016. aastal osales Danny TV4 telesaates "Så mycket bättre" (eesti versioon on "Laula mu laulu"). Saates esitas Danny laulud "Super 8", "Snacket på stan", "Se mig", "Skepp", "Öppna upp dit fönster", "För kärlekens skull" ja "Vaknat".

 E.M.D. 
pisi|E.M.D. Rix FM Festivalil Rootsis Kalmaris (2009)
Danny (D) asutas ansambli E.M.D. koos kahe "Idoli"-kaaslase, Erik Segerstedti (E) ja Mattias Andréassoniga (M). 19. detsembril 2007. aastal ilmus nende esimene singel "All for Love", mis tõusis kuueks nädalaks edetabelite tippu ja teenis välja kolmekordse plaatina 60 000 eksemplari müümise puhul. Debüütalbum "A State of Mind", mis ilmus 14. mail 2008. aastal, oli edetabelites 42 nädalat. Singliga "Jenny Let Me Love You" teeniti välja tiitel "Aasta lugu 2008" Grammise muusikaauhindade jagamisel. Ansambel lõpetas tegevuse 2010. aastal.

 Muu 

Saucedo on olnud Folktandvårdeni, BRISi ja Vähiliidu Roosa lindi kampaania toetaja, samuti poseerinud koolikiusamise ja looduskaitsega seotud projektide fotokalendrites. Ta peab end keskkonnateadlikuks ja keskkonnale pühendunud inimeseks ning on olnud Earth Houri saadik. 

E.M.D.-ga on ta salvestanud humoorika muusikavideo "Alltid lika fruktansvärt fräsch" ("Alati nii kohutavalt värske") SVT huumorisaate "Gabba Gabba" jaoks.

Laulukirjutajana on Danny loonud muusikat ansamblitele Alcazar ja Pulse.

Seos Eestiga
2022. aasta septembris oli Danny peaesineja Kanal 2 19. aastapäeva peol ja andis intervjuu saatele "Reporter", kus ta püüdis rääkida ka eesti keeles. Ta peatus Nordic Hotel Forumis Tallinnas.

 Isiklikku 
Saucedo on katoliiklane ja usub tugevalt Jumalasse. Ta leiab, et usk mängib tema alandlikkus hoiakus suurt rolli.

Danny oli 2012. aastani (üheksa aastat) suhtes Janna Gränesjöga. 2013. aasta veebruaris teatas Danny, et on suhtes Molly Sandéniga.

 Diskograafia 
 Sooloartistina 
 Albumid 

 2006 "Det bästa från Idol"
 2007 "Heart Beats" (Rootsis nr 1)
 2008 "Set Your Body Free" (Rootsis nr 2)
 2011 "In the Club" (Rootsis nr 3)
 2015 "Hör vad du säger men har glömt vad du sa" (Rootsis nr 3)

Singlid

 Aasta Singel Kõrgeim koht Album SWE FIN TUR EUR 2006 "Öppna din dörr" 24 – – – "Det bästa från Idol" 2007 "Tokyo" 1 9 – – "Heart Beats" "Play It for the Girls" 1 – – 34 "If Only You" (Therese Grankvist) 3 9 – 73 "Hey (I've Been Feeling Kind of Lonely)" – – – – 2008 "Radio" 1 – 132 – "Set Your Body Free" "Need to Know" 39 – – – "All on You" 17 – – – "Emely" (Sasha Strunin) – – – – "Just Like That" (Lazee) – – – – 2011 "In Your Eyes" – – – –"In The Club" "In the Club" 2 – 41 – "Tonight" 28 – – – 2012 "Amazing" 2 – 70 –Singlid "All in My Head" 18 – 121 – "Delirious" – – – –"I Can See Myself in You" (Tommy Körberg)––––2013 "Todo El Mundo (Dancing in the Streets)" – – 50 –2015"All You Need is a Spark"––––"SOS Barnbyar – En resa för livet 2015""Brinner i bröstet" (Malcolm B)14–––"Hör vad du säger men har glömt vad du sa""Dör for dig"2–––"Så som i himlen"(Tensta Gospel)27–––2016"Hör vad du säger men jag har glömt vad du sa"66–––"Snacket på stan"5–––"Så mycket bättre – Säsong 7""Se mig"52–––"Skepp"46–––"Super 8"2–––"Öppna upp dit fönster"82–––"För kärlekens skull"35–––"Vaknat"––––2017"Jag får inte nog"71–––TBA"Dansa med mig"–––– "–" väljalasked, mis ei jõudnud edetabelitesse

 E.M.D. 

 Albumid 

2008 "A State of Mind"
2009 "A State of Mind (Deluxe Edition)"
2009 "Välkommen hem"
2010 "Rewind"

Singlid

2007 "All for Love"
2008 "Jenny Let Me Love You"
2008 "Alone"
2009 "Baby Goodbye"
2009 "Youngblood"
2009 "Välkommen hem"
2010 "Save Tonight"
2010 "What Is Love"

 Filmograafia 

2003 "Ondskan" (eesti keeles "Kurjus") – väike roll
2009 "Disco-Daggarna" – Harry (hääl)
2009 "Prinsessan Lillifee 2: Den lilla enhörningen" – Prints Jää (hääl)
2010 "Sammys äventyr" (eesti keeles "Sammy seiklused") – Sammy (hääl)

Viited

 Välislingid 

 Ametlik veebileht
 Ametlik Instagram
 Ametlik Twitter
 Ametlik YouTube'i leht
 Ametlik Facebook
 Ametlik Facebooki fännileht

Kategooria:Rootsi lauljad
Kategooria:Sündinud 1986